CELEX: 62010TO0568
Language: sl
Date: 2011-09-23 00:00:00
Title: Sklep Splošnega sodišča (tretji senat) z dne 23. septembra 2011. # Vivendi proti Evropski komisiji. # Ničnostna tožba - Odklonitev Komisije, da bi zoper državo članico ukrepala zaradi domnevne kršitve člena 106 PDEU - Neobstoj izpodbojnega akta - Nedopustnost. # Zadeva T-568/10.

Sklep Splošnega sodišča (tretji senat) z dne 23. septembra 2011 – Vivendi proti Komisiji
      (Zadeva T-568/10)
      „Ničnostna tožba – Odklonitev Komisije, da bi zoper državo članico ukrepala zaradi domnevne kršitve člena 106 PDEU – Neobstoj izpodbojnega akta – Nedopustnost“
      1.                     Ničnostna tožba – Izpodbojni akti – Odklonitev Komisije, da bi nadaljevala obravnavanje pritožbe, s katero je bila pozvana,
            naj ukrepa v skladu s členom 106(3) PDEU – Izključitev – Nedopustnost (člena 106(3) PDEU in 263, četrti odstavek, PDEU; Direktiva
            Komisije 2002/77) (Glej točke od 16 do 18, 25 in 26.)
      2.                     Ničnostna tožba – Izpodbojni akti – Odklonitev Komisije, da bi nadaljevala obravnavanje pritožbe, s katero je bila pozvana,
            naj ukrepa v skladu s členom 106(3) PDEU – Kršitev načela usklajenosti politik Unije – Kršitev pravice do učinkovitega pravnega
            sredstva – Neobstoj – Nedopustnost (člena 7 PDEU in 106(3) PDEU) (Glej točko 19.)
      3.                     Ničnostna tožba – Izpodbojni akti – Odklonitev Komisije, da bi nadaljevala obravnavanje pritožbe, s katero je bila pozvana,
            naj ukrepa v skladu s členom 106(3) PDEU – Kršitev Direktive 2002/77 – Neobstoj – Nedopustnost (člen 106(3) PDEU; Direktiva
            Komisije 2002/77) (Glej točke od 22 do 24.)
      Predmet 
      
         
               Predlog za razglasitev ničnosti sklepa, ki naj bi ga vseboval dopis Komisije z dne 1. oktobra 2010, s katerim je ta tožeči
                  stranki sporočila, da ne bo nadaljevala obravnavanja pritožbe, ki je bila vložena 2. marca 2009, zato da bi se uvedel postopek
                  zaradi neizpolnitve obveznosti na podlagi člena 226 ES zaradi kršitve Direktive Komisije 2002/77/ES z dne 16. septembra 2002
                  o konkurenci na trgih za elektronska komunikacijska omrežja in storitve (UL, posebna izdaja v slovenščini, poglavje 8, zvezek 2,
                  str. 178) in tako člena 86(1) ES, ker je bila družbi France Télécom priznana ureditvena prednost.
               
            Izrek
      
         
                  1.
               
               
                  
               
               
                  	Tožba se zavrže.
               
            
         
                  2.
               
               
                  
               
               
                  	O predlogih za intervencijo, ki sta jih vložili Francoska republika in družba France Télécom, ni treba odločiti.
               
            
         
                  3.
               
               
                  
               
               
                  	Družba Vivendi nosi svoje stroške in stroške Evropske komisije.